钦定古今图书集成/明伦汇编/氏族典/第298卷 > 《廖用贤尚友录》 > 姜遵
## 钦定古今图书集成/明伦汇编/氏族典/第298卷 > 《廖用贤尚友录》 > 姜遵

按《宋史姜遵传》：“遵字从式，淄州长山人。进士及第，为
蓬莱尉，就辟登州司理参军，开封府右军巡判官，迁太常博士。王鲁荐为监察御史，殿中侍御史、开封府
判官、知吉州。高惠连与遵有隙，发遵在庐陵时赃库，
按验无状，犹降通判延州。复入为侍御史，判户部勾
院。利州路饥，以遵为体量安抚，迁知邢州。仁宗即位”，
徙滑州，为京东转运使，徙京西。历三司副使，再迁右
谏议大夫、知永兴军。召拜枢密副使，迁给事中，卒。遵
长于吏事，为治尚严猛，所诛残者甚众。